গণপ্রজাতন্ত্রী বাংলাদেশ সরকার

অর্থ মন্ত্রণালয়

অর্থনৈতিক সম্পর্ক বিভাগ

**প্রেস রিলিজ**

ঢাকা

৯ ডিসেম্বর, ২০২১

**জাতীয় মানব উন্নয়ন প্রতিবেদন (এনএইচডিআর)-২০২১ শুভ উদ্বোধন**

আজ জাতীয় মানব উন্নয়ন প্রতিবেদন ২০২১-এর শুভ উদ্বোধন সম্পন্ন করা হয়েছে। গণভবণে মাননীয় প্রধানমন্ত্রী শেখ হাসিনার হাতে আনুষ্ঠানিক ভাবে মাননীয় অর্থমন্ত্রী আ হ ম মুস্তফা কামাল, এফসিএ, এমপি জাতীয় মানব উন্নয়ন প্রতিবেদন ২০২১-এর কপি তুলে দেয়ার মাধ্যমে এর আনুষ্ঠানিক সূচনা হয়। বাংলাদেশের মহান স্বাধীনতার ৫০ বৎসর পূর্তি উদ্‌যাপন এবং জাতীর পিতা বঙ্গবন্ধু শেখ মুজিবুর রহমানের জন্ম শতবার্ষিকী উদ্‌যাপনকে কেন্দ্র করে ২০২১ সালে অর্থনৈতিক সম্পর্ক বিভাগ হতে **জাতীয় মানব উন্নয়ন প্রতিবেদন (এনএইচডিআর)** প্রণয়নের উদ্যোগ গ্রহণ করা হয়। বাংলাদেশের জনগণই সকল উন্নয়নের কেন্দ্রবিন্দু – বিষয়টিকে প্রতিবেদনের মূল প্রতিপাদ্য হিসেবে গ্রহণ করা হয়েছে। প্রতিবেদনে পাঁচটি কৌশলগত বিষয় - বৈষম্য, জলবায়ু পরিবর্তন, যুবাদের কর্মসংস্থান, কিশোর-কিশোরীদের স্বপ্নে বাংলাদেশ এবং শান্তি ও সমৃদ্ধি অন্তর্ভূক্ত করা হয়েছে যা বাংলাদেশের ভবিষ্যৎ মানব উন্নয়নের জন্য গুরুত্বপূর্ণ।

জাতীয় মানব উন্নয়ন প্রতিবেদন ২০২১ এ Overview এবং সাতটি অধ্যায় রয়েছেঃ Reflecting on Human Progress in Bangladesh; Pathway for Future Human Development-an analytical framework;  Human Development and Inequality: the Bangladesh Perspective;Climate Change and Human Development in Bangladesh;  Youth Employment a Key to Future Human Development of Bangladesh;  Dreams of Adolescents; A peaceful and Prosperous Bangladesh: Strategies and Institutions.

বিগত পঞ্চাশ (৫০) বছরের উ্ন্নয়ন পথপরিক্রমায় বিশ্বমঞ্চে বাংলাদেশ আজ “Development Miracle” হিসেবে চিহ্নিত হয়েছে। জাতির পিতার দূরদৃষ্টি ও উন্নয়ন ভাবনা এবং মাননীয় প্রধানমন্ত্রীর সুযোগ্য নেতৃত্ব এ যাত্রার পথপ্রদর্শক। এ প্রতিবেদনে উল্লিখিত পাঁচ (৫) টি বিষয়ের মাধ্যমে উন্নয়নের অগ্রযাত্রায় বাংলাদেশের সাফল্য, চ্যালেঞ্জ একইসাথে ২০৩০ খ্রিঃ এর মধ্যে সহস্রাব্দের লক্ষ্যমাত্রা অর্জন এবং ২০৪১ খ্রিঃ মধ্যে একটি উন্নত দেশের মর্যাদা অর্জনের লক্ষ্যে বাংলাদেশের জন্য করণীয় বিষয় সম্পর্কে আলোচনা করা হয়েছে । জাতীয় মানব উন্নয়ন প্রতিবেদন ২০২১ উন্নয়ন আলোচনায়, গবেষণায় এবং বাংলাদেশের ভবিষ্যৎ মানব উন্নয়নের লক্ষ্যে কৌশল প্রণয়নে অবদান রাখবে।

বেবী রাণী কর্মকার, যুগ্ম সচিব, অর্থনৈতিক সম্পর্ক বিভাগ।